Mark Felt: The Man Who Brought Down the White House

Mark Felt: The Man Who Brought Down the White House er en amerikansk biografisk thriller-film fra 2017. Manus ble skrevet av Peter Landesman, som også var regissør. Filmen var basert på selvbiografien til FBI-agenten Mark Felt, skrevet av John O'Connor og publisert i 2006. Filmen skildrer hvordan Felt begynte som den anonyme kilden med kallenavnet Deep Throat for journalistene Bob Woodward og Carl Bernstein. Han hjalp dem under deres etterforskning av Watergate-skandalen, som resulterte i at president Richard Nixon trakk seg som USAs president i 1974.

Hovedrollene i filmen spilles av blant andre Liam Neeson, Diane Lane, Tony Goldwyn og Maika Monroe. Filmen hadde premiere under Toronto International Film Festival den 8. september 2017. Den hadde kinopremiere i USA den 29. september 2017 med Sony Pictures Classics som distributør.

Handling 
Filmen begynner den 11. april 1972. Nixons rådgivere i Det hvite hus spør Mark Felt om han kan be J. Edgar Hoover om å tre til side som FBI-direktør. Noen dager senere dør imidlertid Hoover. Pat Gray blir innsatt som fungerende FBI-direktør.

I juni 1972 foretok flere tidligere agenter fra CIA og FBI innbrudd ved Watergate-hotellet, i forsøk på å skaffe informasjon fra hovedkvarteret Det demokratiske partis nasjonale komité. Riksadvokat Richard Kleindienst kunngjør senere at Watergate-etterforskningen var blitt avsluttet, uten at Det hvite hus eller Richard Nixons skulle være involvert.

Skuespillere 
 Liam Neeson som Mark Felt. FBI-agent og Deep Throat
 Diane Lane som Audrey Felt, Marks kone
 Tony Goldwyn som Ed Miller, FBI-agent
 Maika Monroe som Joan Felt, datteren til Mark og Audrey
 Kate Walsh som Pat Miller, Eds kone
 Josh Lucas som Charlie Bates, en FBI-agent.
 Michael C. Hall som John Dean, en advokat ved Det hvite hus som var med på å dekke over Watergate
 Marton Csokas som Pat Gray fra FBI
 Tom Sizemore som Bill Sullivan, fra FBI
 Julian Morris som Bob Woodward, reporter fra Washington Post
 Wendi McLendon-Covey som Carol Tschudy, Felts sekretær
 Ike Barinholtz som Angelo Lano.
 Bruce Greenwood som Sandy Smith.
 Brian d'Arcy James som Robert Kunkel, en FBI-agent
 Noah Wyle som Stan Pottinger.
 Eddie Marsan som en FBI-agent
 Richard Molina som en agent fra U.S. Marshals Service

Eksterne lenker 
 

Biografiske filmer fra USA
Engelskspråklige filmer
Filmer fra 2017